cyanic-selkie/wikianc huggingface dataset:
বহরমপুর ইউনিয়ন
প্রশাসনিক কাঠামো
বহরমপুর ইউনিয়ন দশমিনা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম দশমিনা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
শিক্ষা
২০১১ সালের আদমশুমারি অনুযায়ী বহরমপুর ইউনিয়নের সাক্ষরতার হার ৪৯%।
মোছলেম উদ্দিন আহমদ
মোছলেম উদ্দিন আহমদ (১ জুন ১৯৪৮ –৬ ফেব্রুয়ারী ২০২৩) বাংলাদেশের চট্টগ্রাম জেলার একজন রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি চট্টগ্রাম-৮ আসনের সাবেক সংসদ সদস্য।
জীবনী
তিনি ২০২৩ সালের ৬ ফেব্রুয়ারি ঢাকার এভারকেয়ার হাসপাতালে চিকিৎসাধীন অবস্থায় মৃত্যুবরণ করেন। তিনি দীর্ঘদিন ক্যান্সারে আক্রান্ত ছিলেন।
আর্দাবিল প্রদেশ
frame|শেখ সাফির সমাধি আর্দাবিল (ফার্সি: استان اردبیل ওস্তনে অ্যার্‌দ্যাবীল্‌) ইরানের একটি প্রদেশ। এটি দেশটির উত্তর-পশ্চিম অঞ্চলে অবস্থিত। ২০১৪ সালে এটিকে ইরানের ৩ নম্বর প্রশাসনিক অঞ্চলের অন্তর্ভুক্ত করা হয়। আজারবাইজান রাষ্ট্র এবং ইরানের প্রদেশ পূর্ব আজারবাইজান, জানজান, এবং গিলনের সাথে এর সীমান্ত আছে। এর রাজধানীর নামও আর্দাবিল। ১৯৯৩ সালে পূর্ব আজারবাইজান প্রদেশের পূর্ব অংশ এবং গিলন প্রদেশের উত্তর অংশ নিয়ে এই প্রদেশটি গঠন করা হয়। এই প্রদেশের উত্তর-পূর্ব অংশ তালিশ অঞ্চলের দক্ষিণাঞ্চল গঠন করেছে।
আর্দাবিল প্রদেশটি সবুজ ও অরণ্যময়। সাবালন পর্বতমালা এর অন্যতম ভৌগোলিক আকর্ষণ। প্রদেশের জলবায়ু খুবই শীতল। গ্রীষ্মে এটি পর্যটকদের কাছে জনপ্রিয়। এখানে আরও আছে বহু উষ্ণ প্রস্রবণ ও প্রাকৃতিক সৌন্দর্যময় দৃশ্যাবলি।
আজারবাইজানি ভাষা প্রদেশটির প্রধান ভাষা। এখানে তাতি ও তালিশ ভাষাতেও কথা বলা হয়।
সৈয়দ হায়দার আলী
সৈয়দ হায়দার আলী বাংলাদেশের পাবনা জেলার রাজনীতিবিদ ও পাবনা-২ আসনের সাবেক সংসদ সদস্য।
প্রাথমিক জীবন
সৈয়দ হায়দার আলী পাবনা জেলায় জন্মগ্রহণ করেন।
রাজনৈতিক জীবন
হায়দার আলী একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে পাবনা-২ আসন থেকে সংসদ সদস্য নির্বাচিত হন।
মেডেনস হোটেল
মেডেনস হোটেল দিল্লিতে অবস্থিত একটি হোটেল যাকে ওবেরয় মেডেনস হোটেল নামেও জানা যাই এবং গোড়ায় যাকে মেডেনস মেট্রোপলিটন হোটেল বলা হত সেই হোটেল টি দিল্লির সিভিল লাইনস অঞ্চলে অবস্থিত একটি ঐতিহ্য সম্পন্ন হোটেল| ১৯০৩ সালে খোলা এই হোটেল টি দিল্লিতে প্রথম দিকে খোলা আধুনিক হোটেল গুলোর মধ্যে একটি এবং এটি সেই জায়গায় তৈরী করা হযেছে যেখানে সব ইউরোপীয় শৈলী হোটেল গুলো অবস্থিত এবং যেখানে ব্রিটিশ রাজের কর্মকর্তারা এসে থাকতেন|
ইতিহাস
মূল হোটেল টি ১৮৯৪ সাল থেকে যৌথভাবে দুই ইংরেজ, মেডেন ভাই দের দ্বারা পরিচালিত হত এবং ১৯০২ সাল থেকে তার বর্তমান অবস্থানের মধ্যে থেকে জে| মেডেন এটার পরিচালনা করত| বিংশ শতাব্দীর প্রথম দিকে এই হোটেলটিকে দিল্লির সেরা হোটেল হিসেবে বিবেচনা করা হত| ১৯০৩ সালে যখন লর্ড কার্জন দ্বারা অভিষেক দরবার অনুষ্ঠিত হয় যেটা এডওয়ার্ড সপ্তম এর ভারতের সম্রাট হিসাবে রাজ্যাভিষেক হওয়ার আনন্দে ছিল তখন কার সময়ে এই মেট্রোপলিটন হোটেল দিল্লির সব থেকে দামী হোটেল ছিল থাকার জন্য|
আজ এই হোটেল ওবেরয় হোটেলস ও রিসর্টস চেন এর একটি অংশ|
খাদ্য এবং পানীয়
এই হোটেল এ খাবার জন্য তিনটে জায়গার ব্যবস্থা আছে যার নাম হল যথারুপে-
এর মধ্যে কার্জন রুমের দেওয়ালে ৭০ টারও বেশি অনন্য এবং বিস্ময়কর ছবি দিয়ে সাজানো হযেছে| এখানে ইউরোপীয় এবং ভারতীয় খাবার পরিবেশন করা হয়| দি গার্ডেন টেরেস এ একটি তদর্থক কফি শপ আছে যার মধ্যে একটি সুন্দর উঠোন ও আছে| এখানে বায়ুমণ্ডল খুব আনন্দদায়ক যেটা বই পড়া এবং কথোপকথন জন্য আদর্শ জায়গা| দি কাভালরী বার হল ১৯ শতকের গোড়ার দিকের একটি বার যেখানে আদেশ অনুযায়ী পানীয় সরবরাহ করা হয়|
বাসভবন
এই হোটেল এ থাকার জন্য নিম্নলিখিত চার ধরনের ঘরের ব্যবস্থা আছে –
এখানে গেস্টরা তাদের স্বার্থ এবং চাহিদা অনুযায়ী চয়ন করতে পারেন|
সেবা
হোটেলের সমস্ত কক্ষ কেন্দ্রীয়ভাবে শীতাতপ নিয়ন্ত্রিত এবং ব্যক্তিগত রুমে তাপমাত্রা পরিবর্তন, ইত্যাদির ব্যবস্থাপনা আছে যেমন মিনি বার, ২৪-ঘণ্টা স্যাটেলাইট চ্যানেল, বেতার ইন্টারনেট, সরাসরি ডায়াল টেলিফোন এবং আরও অনেক|
সভা
এই হোটেল এ সেমিনার এবং সম্মেলন ইত্যাদির জন্য উন্নত প্রযুক্তিগত ব্যবস্থা দিয়ে সজ্জিত রুম আছে| এই কোষগুলিতে অডিও মতামত প্রেরণের জন্য অর্থ প্রদান করা হয় এবং সহায়তার জন্য সবসময় কর্মীরা উপস্থিত থাকে|
কেন্দ্রশাসিত অঞ্চল
thumb|400px|ভারতের কেন্দ্রশাসিত অঞ্চলগুলি কেন্দ্রশাসিত অঞ্চল ভারতীয় প্রজাতন্ত্রের যুক্তরাষ্ট্রীয় সরকার-ব্যবস্থার একটি উপ-রাষ্ট্রীয় প্রশাসনিক বিভাগ। ভারতের রাজ্যগুলির মতো কেন্দ্রশাসিত অঞ্চলগুলিতে নিজস্ব নির্বাচিত সরকার ব্যবস্থার অস্তিত্ব নেই। এই অঞ্চলগুলি সরাসরি কেন্দ্রীয় সরকার কর্তৃক শাসিত হয়। ভারতের রাষ্ট্রপতি প্রত্যেক কেন্দ্রশাসিত অঞ্চলের শাসনকার্য পরিচালনার জন্য একজন করে প্রশাসক অথবা লেফটেনান্ট গভর্নর নিয়োগ করে থাকেন।
২০০৯ সাল থেকে ২০১৯ ভারতের কেন্দ্রশাসিত অঞ্চলের সংখ্যা সাত ছিল। ০১ লা নভেম্বর ২০১৯ সাল থেকে জম্মু-কাশ্মীর ও লাদাখ কে নতুন কেন্দ্রশাসিত অঞ্চল ঘোষণা করা হয়েছে।    এর সাথে দুইটি     কেন্দ্রশাসিত অঞ্চল "দামান ও দিউ"  এবং  "দাদরা ও নগর হাভেলি"  কে একটি অন্চল করা হয়েছে।
ভারতে বর্তমানে কেন্দ্রশাসিত অঞ্চলের সংখ্যা আটটি  ।জাতীয় রাজধানী তথা পূর্বতন কেন্দ্রশাসিত অঞ্চল দিল্লি ও পুদুচেরিকে আংশিক রাজ্যের মর্যাদা দেওয়া হয়েছে। দিল্লিকে বর্তমানে জাতীয় রাজধানী অঞ্চল নামে অভিহিত করা হয়। এই দুই অঞ্চলের নিজস্ব বিধানসভা ও মন্ত্রিপরিষদ রয়েছে। তবে এই মন্ত্রিপরিষদের ক্ষমতা সীমিত; কিছু কিছু আইনবিভাগীয় ক্ষমতার প্রয়োগের ক্ষেত্রে রাষ্ট্রপতির "বিবেচনা ও সম্মতি"র প্রয়োজন হয়।
ভারতের বর্তমান কেন্দ্রশাসিত অঞ্চলগুলি হল:
ভারতের বর্তমান জাতীয় রাজধানী অঞ্চল হল:
কেন্দ্রীয় হিন্দি নিদেশালয়
কেন্দ্রীয় হিন্দি নিদেশালয় (केन्द्रीय हिन्दी निदेशालय) হল প্রমিত হিন্দি ভাষার প্রসারের লক্ষ্যে গঠিত ভারতের মানব সম্পদ উন্নয়ন মন্ত্রণালয়ের অধীনস্থ একটি অধিদপ্তর। এটি ভারতে দেবনাগরী লিপির ব্যবহার এবং হিন্দি বানান নিয়ন্ত্রণ করে। ভারতের সংবিধানের ৩৫১ নং অনুচ্ছেদের নির্দেশনা মোতাবেক ১৯৬০ সালের ১ মার্চ সংস্থাটি প্রতিষ্ঠিত হয়। এর চারটি আঞ্চলিক দপ্তর রয়েছে। এগুলো কলকাতা, গৌহাটি, চেন্নাই এবং হায়দ্রাবাদে অবস্থিত।
বিলি জাল্ক
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন ‘বিলি’ ডাকনামে পরিচিত বিলি জাল্ক।
প্রথম-শ্রেণীর ক্রিকেট
কেপ টাউনের গ্রীন এন্ড সী পয়েন্ট হাই স্কুলে অধ্যয়ন করেন। ট্রান্সভালের লিডেনবার্গে জন্মগ্রহণকারী বিলি জাল্কের ক্রিকেট খেলোয়াড়ী জীবন প্রথম বিশ্বযুদ্ধের কারণে বিঘ্নিত হয়। প্রিটোরিয়া বনাম পচেফস্ট্রুমের মধ্যকার খেলায় ১৮০ রানের ইনিংস খেলে শুরুরদিকের সেরা সফলতা লাভ করেন। অনেক ধরনের স্ট্রোক ও শক্ত রক্ষণব্যূহ গড়ে তুলতে পারতেন। চমৎকার ফিল্ডিং করতেন। ইংল্যান্ড গমনের সুযোগ পাননি।
১৯০৮-০৯ মৌসুম থেকে ১৯২৩-২৪ মৌসুম পর্যন্ত বিলি জাল্কের প্রথম-শ্রেণীর খেলোয়াড়ী জীবন চলমান ছিল। অভিষেক মৌসুমে ট্রান্সভাল বনাম বর্ডারের মধ্যকার খেলায় প্রথম উইকেটে তিনি ও এ. ডিফোর্ড (৯১) ১৯০ রান সংগ্রহ করেছিলেন। বেশ কয়েক বছর দক্ষিণ আফ্রিকার অন্যতম সেরা ব্যাটসম্যানের মর্যাদা লাভ করেছিলেন। ১৯০৫-০৬ মৌসুমে প্রিটোরিয়ার সদস্যরূপে ইংল্যান্ডের বিপক্ষে খেলেন। চার মৌসুম পূর্বে কেপ টাউনে শুরু থেকে শেষ অবধি ব্যাটিং করে ৪৩ রানে অপরাজিত থাকেন। এর তিন বছর পরই নিজেকে মেলে ধরতে শুরু করেন।
১৯০৯-১০ মৌসুমে ট্রান্সভালের সদস্যরূপে ইংরেজ একাদশের বিপক্ষে ১৭৬ রানে অপরাজিত ছিলেন। এ পর্যায়ে এল. এ. স্ট্রিকারের (১০১) সাথে প্রথম উইকেট জুটিতে ২১৫ রান তুলেন। এ মৌসুমে বুলাওয়েতে অনুষ্ঠিত এইচ. ডি. জি. লেভেসন গাওয়ার একাদশ বনাম রোডেশিয়ার মধ্যকার খেলায় ১৬৮ ও ১৯১৯-২০ মৌসুমে জোহেন্সবার্গে অনুষ্ঠিত দক্ষিণ আফ্রিকা বনাম অস্ট্রেলিয়া ইম্পেরিয়াল ফোর্সের খেলাটিতে ১৩৫ রান করেন। ১৯২০-২১ মৌসুমে ট্রান্সভাল একাদশের পক্ষে সাত ইনিংসে ১০৭.২৮ গড়ে রান তুলেন। এ পর্যায়ে বর্ডারের বিপক্ষে ৬ ও ৬৪; গ্রাহামসটাউনের বিপক্ষে ১৭১, ইস্টার্ন প্রভিন্সের বিপক্ষে ১২৪, গ্রাফ রেইনেটের বিপক্ষে ৭৬ ও অরেঞ্জ ফ্রি স্টেটের বিপক্ষে ১৮৫ ও ১২৫ রান তুলেছিলেন।
আন্তর্জাতিক ক্রিকেট
১৯১০-১১ মৌসুমে সিডনিতে অস্ট্রেলিয়ার বিপক্ষে ব্যক্তিগত সর্বোচ্চ ১৫০ ও অ্যাডিলেডে ১০৫ রানের টেস্ট ইনিংস খেলেন। প্রথমবারের মতো বিদেশে সফরে স্বাগতিক অস্ট্রেলিয়ার বিপক্ষে দুই সেঞ্চুরির উভয়টি করেছিলেন। তন্মধ্যে, ১০৫ রানের ইনিংসটির কল্যাণে সফরকারী দক্ষিণ আফ্রিকা দল জয় পেয়েছিল। প্রায় তিন ঘণ্টা ব্যাটিং করেছিলেন তিনি। এছাড়াও টিপ স্নুকের দূর্দান্ত সেঞ্চুরির কল্যাণে তার দল ৪৮২ রান তুলে। অস্ট্রেলীয় ব্যাটসম্যান ভিক্টর ট্রাম্পারের ২১৪ রান সত্ত্বেও সতীর্থদের ব্যর্থতায় দক্ষিণ আফ্রিকা দল ৩৮ রানে জয় পায়। দ্বিতীয় ইনিংসে তিনি ১৪ রানের ইনিংস খেলেছিলেন।
১৯১৩-১৪ মৌসুমে এইচ. ডব্লিউ. টেলরের সাথে চমৎকার উদ্বোধনী জুটি গড়েন। জোহেন্সবার্গে ১৫৩ ও পোর্ট এলিজাবেথে ১২৯ রানের জুটি গড়েন। এ দুই টেস্টে বিলি জাল্কের ৮২ ও ৬০ রানের বিপরীতে এইচ. ডব্লিউ. টেলরের সংগ্রহ ছিল ৭০ ও ৮৭ রান। ১৯২১ সালে অস্ট্রেলিয়া দল দক্ষিণ আফ্রিকা গমন করে। জোহেন্সবার্গের ওল্ড ওয়ান্ডারার্সে সিরিজের ২য় টেস্টে সফরকারী দলের ফাস্ট বোলার টেড ম্যাকডোনাল্ডের বোলিংয়ে জাল্কের ব্যাটের অংশ ভেঙে উইকেটের বেইলে পড়ে যায়। আম্পায়ার হিট উইকেটে আউট হিসেবে ঘোষণা করেন।
পরবর্তীকালে এমসিসি এ বিষয়ে স্পষ্টতা আনে। ব্যাটের কোন অংশ ভেঙে উইকেটে আঘাত হানলে ব্যাটসম্যান আউট হবেন না; তবে, পুরো ব্যাট উইকেটে লাগলে হিট উইকেটে আউট হবেন।
অস্ট্রেলিয়া ও ইংল্যান্ডের বিপক্ষে ৩২ ইনিংস খেলার সুযোগ পান। দুইবার অপরাজিত অবস্থায় মাঠ ছাড়েন। ৩২.৮৩ গড়ে ৯৮৫ রান তুলেন। বিশ্বযুদ্ধের কারণে খেলোয়াড়ী জীবনে বিঘ্ন সৃষ্টি করলেও ৩২.৮৩ গড়ে ৯৮৫ রান তুলতে সমর্থ হয়েছিলেন।
দেহাবসান
১৯ মে, ১৯২৪ তারিখে মাত্র ৩৭ বছর বয়সে নাটাল প্রদেশের আমকোমাস এলাকায় মস্তিষ্কের রক্তক্ষরণে বিলি জাল্কের দেহাবসান ঘটে।
তেল শোধনাগার
তেল শোধনাগার বা অয়েল রিফাইনারী বা পেট্রোলিয়াম রিফাইনারী একটি কারখানা, যেখানে শিল্প প্রক্রিয়ায় অশোধিত তেল আরও উপযোগী পণ্য যেমন- পেট্রোলিয়াম নাফথা, পেট্রল, ডিজেল জ্বালানী, ডাইফিল বেস, গরম তেল, কেরোসিন, তরল পেট্রোলিয়াম গ্যাস, জেট জ্বালানী তেল তৈরি করা হয় এবং জ্বালানি তেলের আরও উন্নত করা হয়।  পেট্রোলিয়ামজাত দ্রব্য যেমন ইথিলিন এবং প্রোপিলিনের উৎপাদিত নফথা ছাড়াই  তেলের খনিজ তেল থেকে সরাসরি করা যেতে পারে।
তেল শোধনাগারগুলি সাধারণত বড়, বিস্তৃত শিল্পকৌশল দ্বারা জটিল পাম্পের মাধ্যমে চলমান থাকে, বৃহৎ রাসায়নিক প্রক্রিয়াকরণ ইউনিটের মধ্যবর্তী তরলগুলি বহন করে, যেমন দ্রবীভূত ইউনিট। অনেকগুলি উপায়ে, তেলের পরিশোধনের যন্ত্রপাতিগুলির বেশিরভাগ ব্যবহার হয়।
অশোধিত তেলের থেকে তেল উৎপাদনে একটি সাধারণ তেল উৎপাদন প্রক্রিয়া ব্যবহার করা হয়। অভ্যন্তরীণ অশোধিত তেলের সরবরাহ এবং বাল্ক তরল পণ্যগুলি সংগ্রহের জন্য একটি তেল শোধনাগারের কাছাকাছি একটি তেল ডিপো থাকে।
পেট্রোলিয়াম শোধনাগারগুলি অত্যন্ত বড় শিল্পের জটিল ব্যবস্থা যা বিভিন্ন প্রক্রিয়াকরণ ইউনিট এবং ইউটিলিটি ইউনিট এবং সঞ্চয় ট্যাংকগুলির মত যান্ত্রিক সুবিধাগুলি অন্তর্ভুক্ত করে। প্রতিটি তেল শোধনাগারের নিজস্ব অনন্য ব্যবস্থা এবং রিফাইনারেশন প্রক্রিয়াগুলির সংমিশ্রণ যা রিফাইনারির অবস্থান, পছন্দসই পণ্য এবং অর্থনৈতিক বিবেচনার দ্বারা নির্ধারিত হয়।
একটি তেল শোধনাগার পেট্রোলিয়াম শিল্পের পাশে একটি অপরিহার্য অংশ হিসেবে বিবেচিত হয়।
কয়েকটি আধুনিক পেট্রোলিয়াম শোধনাগারগুলি প্রতিদিন ৮,০০,০০০ থেকে ৯,০০,০০০ ব্যারেল (১,২৭,০০০ থেকে ১,৪৩,০০০ কিউবিক মিটার) অপরিশোধিত তেলের পরিশোধনাগার করে।
তেল ও গ্যাস জার্নাল অনুযায়ী ৩১ ডিসেম্বর ২০১৪ সাল পর্যন্ত বিশ্বে মোট ৮৭.৭৫ মিলিয়ন ব্যারেল (১,৩৯,৫১,০০০ কিউবিক মিটার) খনিজ তেল পরিশোধনের জন্য মোট ৬৩৬ টি শোধনাগার পরিচালনা করা হয়।
ভারতের গুজরাটে অবস্থিত জামনগর তেল শোধনাগারটি হল বিশ্বের বৃহত্তম তেল শোধনাগার, এটি রিলায়েন্স ইন্ডাস্ট্রিসের মালিকানাধীন। বাংলাদেশের একমাত্র তেল শোধনাগার হচ্ছে ইস্টার্ন রিফাইনারি লিমিটেড।
আল-রিসালাহ আল-যাহাবিইয়াহ
আলি আল-রিদাহ- শারীরস্থান, শারীরবিদ্যা, রসায়ন এবং রোগণিরূপণবিদ্যা-এর উপর গ্রন্থটি লিখেছেন যদিও চিকিৎসাবিজ্ঞান সম্পর্কে সেসময় মানুষের জ্ঞান প্রাথমিক পর্যায়ে ছিল। গ্রন্থের তথ্যানুসারে- চারটি বস্তুর রস দ্বারা একজন মানুষের স্বাস্থ্য বোঝা যায়। এগুলো হল- রক্ত, হলুদ পিত্ত, কালো পিত্ত এবং কফ; যারা একটি নির্দিষ্ট পরিমাণ দেহে উপস্থিত থেকে স্বাস্থ্য নিয়ন্ত্রণ করে। যকৃৎ স্বাস্থ্য রক্ষার্থে প্রয়োজনীয় বস্তু উৎপাদনে গুরুত্বপূর্ণ ভূমিকা রাখে। আলি আল-রিদাহ দেহকে একটি রাজ্যের সাথে তুলনা করেন যার রাজা হৃৎপিণ্ড এবং প্রজারা হচ্ছে (রক্ত) নালী, অঙ্গ এবং মস্তিষ্ক।
লেখক পরিচিতি
গ্রন্থটি রচনা করেছেন আলি আল-রিদাহ্ যিনি মুসলিম নবী মুহাম্মাদ-এর ৭ম বংশধর এবং বার ইমামের মধ্যে ৮ম ইমাম। তার নাম দেয়া হয়েছিল ‘আলি ইবন মুসা ইবন জাফর’। ১১ জ্বিলকদ, ১৪৮ হিজরি (ডিসেম্বর ২৯, ৭৬৫ খ্রিষ্টাব্দ) তারিখে মদীনায় শিয়া ইসলামের দ্বাদশবাদি ইমামের ৭ম ইমাম মুসা আল-কাযিমের বাড়িতে তিনি জন্মগ্রহণ করেন। তাকে খুরাসানে পাঠানো হয় এবং সেখানে মামুনের উত্তরাধিকারী হওয়ার জোরাজোরি করলে তিনি অনিচ্ছাসত্ত্বেও তা মেনে নেন। তবে তিনি মামুনের আগেই মৃত্যুবরণ করেন। পারস্য ভ্রমণে ভ্রমণসঙ্গী হওয়ার পর মামুন তাকে বিষাক্ত আঙ্গুর দেন এবং তিনি মে ২৬, ৮১৮ খ্রিষ্টাব্দে ইরানের তুস নগরীতে মৃত্যুবরণ করেন। তাকে ইরানের মাশহাদে ইমাম রিদাহ মসজিদে সমাহিত করা হয়।
পটভূমি
মামুনের প্রাসাদ ছিল দার্শনিক ও বৈজ্ঞানিক গবেষণার কেন্দ্র যেখানে অনেক বৈজ্ঞানিক সভার আয়োজন হত। একটি উল্লেখযোগ্য সভা হয়েছিল মানবদেহের উপর যাতে অনেক বিখ্যাত মনীষী ও নেতা অংশ নেন। এদের মধ্যে উল্লেখযোগ্য ছিলেন- আলি আল-রিদাহ্, মামুন, জাবরিল ইবনে বুখতিশু (শারীরতত্ত্ববিদ), মাসাওয়িহ (শারীরতত্ত্ববিদ) এবং সালিহ ইবনে সালহামা (ভারতীয় দার্শনিক)। তারা দেহের গঠন ও বিভিন্ন খাদ্যের গুণাগুণ নিয়ে কথা বলছিলেন কিন্তু আলি আল-রিদাহ নীরব থাকেন। অতঃপর, মামুন তাকে শারীরতত্ত্ব ও পুষ্টি বিষয়ে নিজের জ্ঞান উপস্থাপন করতে বলেন এবং ইমাম রিদাহ বলেনঃ "আমি এ বিষয়ে যা জানি তা নিজ উদ্যোগে পরীক্ষা-নিরীক্ষার মাধ্যমে জানতে পেরেছি এবং অভিজ্ঞতার আলোকে এই জ্ঞানের শুদ্ধতা বুঝতে পেরেছি এবং সময়ের সাথে এর সাথে যুক্ত হয়েছে সেসমস্ত তথ্য যা আমার পূর্বপুরুষদের নিকট থেকে পেয়েছি, যা অবহেলা ও করা যায় না আবার বাতিল করার অজুহাত ও দেয়া যায় না। আমি এসমস্ত তথ্যকে এমনরূপ দেব যাতে সেগুলো সকলেই জানতে পারে।" এরপর মামুন বালখ রওনা দেন এবং ইমামকে দেহ ও এর স্বাস্থ্যের উপর একটি গ্রন্থ লিখে নিজের প্রতিজ্ঞা সম্পন্ন করতে বলেন। অতঃপর, মামুনের অণুরোধে ইমাম “সোনালি গ্রন্থ” রচনা করেন।
বিষয়বস্তু
আলি আল-রিদাহ তার গ্রন্থে লিখেছেন যে একজন ব্যক্তির স্বাস্থ্য রক্ত, হলুদ পিত্ত, কালো পিত্ত এবং কফ এর ভারসাম্যের উপর প্রতিষ্ঠিত; এই ভারসাম্য নষ্ট হলে মানুষ অসুস্থ হয়ে পড়ে। পুষ্টি এবং প্রথাগত ওষুধের সাহায্যে ভারসাম্য ফিরিয়ে আনা যেতে পারে। যকৃৎ স্বাস্থ্য রক্ষার্থে প্রয়োজনীয় বস্তু উৎপাদনে এবং নিয়ন্ত্রণে গুরুত্বপূর্ণ ভূমিকা রাখে
আলি আল-রিদাহ দেহকে একটি রাজ্যের সাথে তুলনা করেন যার রাজা হৃৎপিণ্ড এবং প্রজারা হচ্ছে (রক্ত) নালী, অঙ্গ এবং মস্তিষ্ক। এরপর তিনি লিখতে থাকেন এভাবেঃ"রাজার প্রাসাদ হচ্ছে তার হৃৎপিণ্ড; দেহ হচ্ছে তার ভূমি; আর তার হাত, পা, চোখ, ঠোঁট, জিহ্বা হচ্ছে তার সাহায্যকারী; পাকস্থলী হচ্ছে তার ভাণ্ডার-রক্ষক এবং তার ব্যবস্থাপক হচ্ছে তার বুক। অতঃপর হাত দুটি হচ্ছে সাহায্যকারী যারা (বস্তুকে) কাছে নিয়ে আসে, (সেগুলোকে) দূরে নিয়ে যায় এবং রাজার নির্দেশ মোতাবেক কাজ করে। পা দুটি রাজার বাহন যা তাকে তার ইচ্ছামত যেকোনো জায়গায় নিয়ে যায়। চোখগুলো রাজাকে সেসবের দিকে নিয়ে যায় যা রাজার থেকে অদৃশ্য হয়।"
ইমাম আল-রিদাহ দেহের প্রধান অঙ্গ হিসেবে হৃৎপিণ্ড, স্নায়ু, মস্তিষ্ক, হাত ও পা, কান ও চোখকে চিহ্নিত করেন। তিনি এগুলোর বৈশিষ্ট্য ও কার্যকলাপের বিস্তারিত বর্ণনা দেন। মানবদেহের তন্ত্র ও কোষ সম্পর্কে তিনি বলেনঃ"তুমি কি মনে কর যে তুমি খুব ক্ষুদ্র দেহের অধিকারী, যখন বৃহত্তম বিশ্ব নিজেই তোমার মধ্যে গুচ্ছিত রয়েছে।"
গ্রন্থের অন্য অংশে তিনি কোন মৌসুমে, কোন সময়ে, কোন বিষয়ে কি খাওয়া উচিত সে বিষয়ে আলোচনা করেন। তিনি বলেনঃ"গ্রীষ্মকালে ঠাণ্ডা (খাদ্য), শীতকালে গরম (খাদ্য) এবং তোমার শক্তি ও ক্ষুধার ভিত্তিতে পরিমিত (খাদ্য); এবং দেহকে এর অবস্থা, সামর্থ্য, কর্মক্ষমতা এবং সময়মাফিক অর্থাৎ প্রতি ৮ ঘণ্টায় ১ বার সাধারণ খাদ্য বা প্রতি দুই দিনে ৩ বার পর্যাপ্ত খাদ্য গ্রহণ কর..."
অন্যান্য অংশে তিনি দেহের রোগ, মাস এবং বছরের মৌসুমের প্রভাব আলোচনা করেন।
অভ্যর্থনা
আলি ইবনে মুসা আল-রিদাহ তার রচিত গ্রন্থটি মামুনকে পাঠালে মামুন অত্যন্ত আনন্দিত হন এবং গ্রন্থটি স্বর্ণের কালি দিয়ে লেখার আদেশ দিয়ে তার আগ্রহ ব্যক্ত করেন। অতঃপর এই গ্রন্থ “স্বর্ণ গ্রন্থ” নামে পরিচিতি পায় মা’মুন এর প্রশংসা করে বলেন:"আমি আমার জ্ঞানী ভাইয়ের গবেষণামূলক গ্রন্থটি পর্যালোচনা করেছি, যা একটি প্রিয় ও গুণী গ্রন্থ, যুক্তিবাদী শারীরতত্ত্ববিদ, যা দেহের কল্যাণে নিয়জিত, যা পরিচ্ছন্নতার নিয়ম, যা পুষ্টির ভারসাম্য রক্ষা করে, এবং আমি বুঝেছি যে এটি খুবই গোছানো এবং অন্যতম শ্রেষ্ঠ আশীর্বাদ। আমি সতর্কভাবে এটি পড়েছি, পরীক্ষা করেছি; যতক্ষণ পর্যন্ত না এর জ্ঞান আমার মধ্যে সঞ্চারিত হয়েছে এবং এর উপকারিতা স্পষ্ট হয়েছে এবং এটি আমার হৃদয়ে জায়গা করে নিয়েছে, তাই আমি এটি হৃদয় দিয়ে অধ্যয়ন করেছি এবং মস্তিষ্ক দিয়ে অণুধাবন করেছি, যেহেতু আমি একে এক মূল্যবান স্থানের অধিকারী পেয়েছি, একটি অসাধারণ সম্পদ এবং একটি অতি প্রয়োজনীয় বস্তু, সেহেতু এটি মূল্যবান হওয়ায় আমি এটিকে স্বর্ণ দিয়ে লেখার নির্দেশ দিয়েছি এবং জ্ঞানভাণ্ডারে একে সংরক্ষণ করেছি এবং এর আগে এর অনুলিপি তৈরি করিয়েছি হাসিমের উত্তরাধিকারীদের দ্বারা, যারা দেশের তরুণ। সঠিক পরিমাণে খাবার গ্রহণে শরীর সুস্থ থাকে এবং রোগ প্রতিরোধ করে জীবনকে সম্ভব করে তোলে এবং জীবনের মাধ্যমেই জ্ঞান অর্জন সম্ভব এবং জ্ঞানের মাধ্যমেই স্বর্গ অর্জন করা যায় এবং এটি(গ্রন্থটি) নিরাপদ ও সম্পদশালী রাখার যোগ্য, একটি মূল্যবান ও সম্মানিত বস্তু এবং একজন নির্ভরযোগ্য শারীরতত্ত্ববিদ এবং একজন উপদেষ্টা এবং বিভিন্ন বিষয়ে বাধাদানকারী ও নিষেধকারী জ্ঞানী বস্তু।
যেহেতু এটি এসেছে তাদের গৃহ থেকে যাঁদের জ্ঞানের উৎপত্তি হয়েছে তার থেকে যিনি নির্বাচিত, নবীর প্রেরিত, নবীর উত্তরাধিকারী থেকে প্রাপ্ত প্রমাণাদি, জ্ঞানীদের ব্যবহার, অজ্ঞতা ও অন্ধত্ব থেকে মানুষের অসুস্থতা ও হৃদয়ের অসুস্থতার প্রতিকার..., ঈশ্বর তাদের উপর সন্তুষ্ট হন, আশীর্বাদ করুন এবং করুণা করুন, তাদের প্রথম জনকে ও এবং তাদের শেষ জনকে ও, তরুণকে ও এবং বৃদ্ধকে ও, আমি এটি আমার অতি নিকটের প্রশিক্ষকদের মধ্যে শ্রেষ্ঠদের দেখিয়েছি যারা তাদের জ্ঞান, চিকিৎসাবিজ্ঞানে জ্ঞান, বিভিন্ন বইয়ের লেখক হিসেবে পরিচিত, যারা জ্ঞানী এবং জ্ঞান দ্বারা বর্ণিত বলে গণ্য এবং তাদের প্রত্যেকে এর প্রশংসা করেছেন এবং এটি সম্পর্কে উচ্চ ধারণা ব্যক্ত করেছেন, মর্যাদা দিয়ে এর স্থান উঁচু করেছেন এবং এর লেখকের প্রতি ন্যায় করতে এর প্রশংসা করেছেন, তিনি এর মধ্যে যে জ্ঞান প্রদান করেছেন তাতে বিশ্বাস করে তাকে স্বীকৃতি দিয়েছেন।"
গ্রন্থটির উপর রচিত ব্যাখ্যা
এই গ্রন্থের উপর বিভিন্ন ব্যাখ্যা রচিত হয়েছে যার কয়েকটি হচ্ছে:
অনুজনন
থাম্ব|অনুজননের একটি রূপ হ'ল পারমিনালাইজেশন, যার মধ্যে সমাধিস্থ জীবসমূহ খনিজ দ্বারা প্রতিস্থাপিত হয়। এই [[ট্রাইলোবাইট|ট্রাইলোবাইটস ( লয়েডোলিথাস ) পাইরাইটাইজেশন নামে একটি নির্দিষ্ট ধরনের পেরিমিনালাইজেশনের সময় পাইরাইট দ্বারা প্রতিস্থাপিত হয়েছিল।]]
অনুজনন হল একটি প্রক্রিয়া যেটি ক্রমবর্ধমান তাপমাত্রা এবং চাপজনিত ভূ- অভ্যন্তরে চাপা পড়া পলি এর ভৌতিক ও রাসায়নিক পরিবর্তন বর্ণনা করে। প্রাথমিক পর্যায়ে, পলির এই পলল শিলা য় রূপান্তর ( লিথাইফিকেশন ) এর সাথে কেবলই ছিদ্রতা হ্রাস পাওয়ার মাধ্যমে বৈশিষ্ট্যমণ্ডিত হয়, যখন এর উপাদানসমূহ অবিকৃত অবস্থায় থাকে। ঊর্ধ্বের অবক্ষেপ জমার সাথে সাথে শিলাটি আর গভীরে প্রবেশ করতে শুরু করে । এর ফলে এর অভ্যন্তরস্থ জৈব বস্তু কেরোজেন এবং বিটুমিন  এ রূপান্তরিত হয়ে যায়। অনুজনন প্রক্রিয়ায় পৃষ্ঠের পরিবর্তন ( আবহাওয়া ) এবং রূপান্তর এর কোন ভূমিকা থাকেনা। অনুজনন এবং রূপান্তরসমূহের মধ্যে মূলত কোনো সূক্ষ্ম সীমানা নেই তবে পরেরটি সাধারণত উচ্চতর তাপমাত্রা এবং চাপে ঘটে থাকে। জলতাপীয় দ্রবণ, উল্কাজনিত আঘাতে সৃষ্ট ভূগর্ভে অবস্থিত ভূগর্ভস্থ জল, ছিদ্রতা, ব্যাপ্তিযোগ্যতা, দ্রবণীয়তা এবং সময় প্রভৃতি হল এ ক্ষেত্রে উল্লেখযোগ্য প্রভাব বিস্তারকারী নিয়ামক।
অবক্ষেপণের পর, পললসমূহ দৃঢ় ও ঘন হয়ে যেতে থাকে কারণ এগুলো ক্রমাগত ভূ-অভ্যন্তরে  কয়েক স্তরবিশিষ্ট পললের নিচে গেড়ে যায় এবং সেখানেই দ্রবণ হতে থিতিয়ে পড়া খনিজের মাধ্যমে সংযুক্ত হয়ে যায়। দানাদার পলি, শিলা খণ্ড এবং জীবাশ্মের  অংশবিশেষ অনুজননের সময় অন্যান্য খনিজ দ্বারাও প্রতিস্থাপিত হতে পারে। সাধারণত অনুজননের সময়  ছিদ্রতা কমে যায়, তবে তা হতে হবে খনিজের দ্রবীভবন এবং ডলমাইটিজেশান  ইত্যাদি বিরল ক্ষেত্রে ব্যতীত  ।
শৈলসমূহে অনুজননের অধ্যয়ন তাদের অতিক্রম করা ভূতাত্ত্বিক ইতিহাস এবং তাদের প্রদত্ত প্রকৃতি এবং তরলসমুহের ধরন  যেগুলোর মাধ্যমে এরা সঞ্চালিত হয়েছে সেসব বোঝার জন্য ব্যবহৃত হয়। বাণিজ্যিক দৃষ্টিকোণ থেকে, এই ধরনের অধ্যয়নসমূহ বিভিন্ন অর্থনৈতিকভাবে টেকসই খনিজ এবং হাইড্রোকার্বন আমানতের সন্ধানের সম্ভাবনা নির্ধারণে সহায়তা করে থাকে।
হাড়ের টিস্যুুসমূহের পচনের ক্ষেত্রেও অনুজনন প্রক্রিয়াটির রয়েছে গুরুত্বপূর্ণ ভূমিকা।
নৃতাত্ত্বিক এবং জীবাণুবিদ্যায় অনুজননের ভূমিকা
থাম্ব|মূলত [[ক্যালসাইট|calcitic ক্রিনয়েড স্টেম (প্রস্থচ্ছেদ) অনুজনন যেটি মারক্যাসাইট দ্বারা প্রতিস্থাপিত একটি সিডারাইট পাথর; নিম্ন কার্বনিফেরাস।]] অনুজনন শব্দটি, যার আক্ষরিক অর্থ "প্রজন্ম জুড়ে", এবং এটি ভূতত্ত্বের ক্ষেত্রে ব্যাপকভাবে ব্যবহৃত হয়। যাইহোক, এই শব্দটি  কঙ্কালের (জৈবিক) উপাদানগুলির মধ্যে ঘটে যাওয়া পরিবর্তন এবং অবস্থান্তর বর্ণনা করার জন্য নৃবিজ্ঞান, প্রত্নতত্ত্ব এবং জীবাশ্নবিজ্ঞান প্রভৃতি ক্ষেত্রেও ব্যবহৃত হয়ে আসছে।  বিশেষ করে অনুজনন "ক্রমবর্ধমান শারীরিক, রাসায়নিক এবং জৈবিক পরিবেশ; এই প্রক্রিয়াসমূহ একটি জৈবিক বস্তুর মূল রাসায়নিক এবং কাঠামোগত বৈশিষ্ট্যসমূহকে পরিবর্তন করবে এবং সংরক্ষণ বা ধ্বংসের ক্ষেত্রেও এটির চূড়ান্ত নিয়তি নিয়ন্ত্রণ করবে"।  প্রত্নতাত্ত্বিক বা জীবাশ্মের হাড়ের উপর অনুজননের সম্ভাব্য প্রভাবটি মূল্যায়নের উদ্দেশ্যে, হাড় এবং আচ্ছাদিত মাটির প্রাথমিক এবং খনিজ সংশ্লেষণ এবং সেইসাথে স্থানীয় সমাধি পরিবেশ (ভূতত্ত্ব, জলবায়ু, ভূগর্ভস্থ ) থেকে শুরু করে অনেকগুলি বিষয়গুলির মূল্যায়ন করা প্রয়োজন।
হাড়ের জটিল গঠন যেখানে এক-তৃতীয়াংশ জৈব পদার্থ (প্রধানত প্রোটিন কোলাজেন ) এবং দুই তৃতীয়াংশ খনিজ পদার্থ (যার বেশিরভাগই হাইড্রোক্সিপ্যাটাইট আকারের ক্যালসিয়াম ফসফেট ) তার অনুজনন প্রক্রিয়াকে আরও জটিল করে তোলে। এক্ষেত্রে রূপান্তর প্রায় সকল স্তরেই ঘটতে পারে। যেমন আণবিক ক্ষয় এবং প্রতিস্থাপনের মাধ্যমে, কেলাসিত পুনঃবিন্নস্ত্যকরণের মাধ্যমে, ছিদ্রতা এবং ক্ষুদ্র অবকাঠামোগত পরিবর্তনের মাধ্যমে ইত্যাদি বিভিন্ন ক্ষেত্রে  সম্পূর্ণ ইউনিটকেই বিচ্ছিন্ন করে ফেলে। হাড়ের অনুজননের তিনটি সাধারণ পথ চিহ্নিত করা হয়েছে:
এগুলো হল:
হাইড্রোকার্বন গঠনে অনুজননের ভূমিকা
অধঃক্ষেপণ কালীন কোনো প্রাণী বা উদ্ভিদ পদার্থকে সমাহিত করা হলে তাপমাত্রা এবং চাপ বৃদ্ধির কারণে উপাদানসমূহের জৈব অণু ( লিপিড, প্রোটিন, কার্বোহাইড্রেট এবং লিংগিন - হিউমিক যৌগসমূহ) ভেঙে যায়। এই রূপান্তর সাধারণত সমাধির চারপাশের প্রথম কয়েকশ মিটারের মধ্যেই ঘটে থাকে এবং দুটি প্রাথমিক উপজাত সৃষ্টি করে । এগুলো হল : কেরোজেন এবং বিটুমিন।
সাধারণত এটি মেনে নেয়া হয় যে হাইড্রোকার্বনসমূহ এই কেরোজেনসমূহের (জৈবিক  তত্ত্ব অনুযায়ী) তাপীয় পরিবর্তন দ্বারা গঠিত হয়। এইভাবে, নির্দিষ্ট শর্ত দেওয়া থাকলে (যার বেশিরভাগ তাপমাত্রা-নির্ভরশীল) কেরোজেনসমূহ  ক্র্যাকিং বা ক্যাটেজেনসিস নামে পরিচিত রাসায়নিক প্রক্রিয়ার মাধ্যমে হাইড্রোকার্বন গঠনের উদ্দেশ্যে ভেঙে যায়।
পরীক্ষামূলক তথ্যের উপর ভিত্তি করে একটি গতিশীল মডেল অনুজননের বেশিরভাগ অপরিহার্য রূপান্তরসমূহ নিয়ন্ত্রণ করতে সক্ষম। আর একটি গাণিতিক মডেলকে একটি নিবিড় ছিদ্রতা যুক্ত মাধ্যমে দ্রবিভুতকরন- অধঃক্ষেপণ  কে রূপ দেয়ার জন্য ব্যবহৃত হয়। এই মডেলসমূহ নিবিড়ভাবে অধ্যয়ন করা হয়েছে এবং গভীর ভূতাত্ত্বিক প্রয়োগসমূহে  আরোপ করা হয়েছে।
অনুজননকে হাইড্রোকার্বন এবং কয়লা সৃষ্টি এর উপর ভিত্তি করে তিনটি ভাগে বিভক্ত করা হয়েছে। এগুলো যথাক্রমে: প্রাক অনুজনন (শুরুর), মধ্য অনুজনন (মাঝারি) এবং শেষ অনুজনন (দেরী) । প্রারম্ভিক বা প্রাক অনুজনন পর্যায়ে খোলসসমূহ এর ছিদ্রের মধ্যস্থিত জল হারাতে থাকে, সাধারণত হাইড্রোকার্বন তৈরি হয় না আর হলেও তা খুবই কম এবং কয়লা লিগনাইট এবং সাব-বিটুমিনাসের মধ্যে  এটিতে অবস্থান্তর ঘটতে থাকে। মধ্য অনুজনন   চলাকালীন সময়, কাদামাটির খনিজসমূহের  পানিবিয়োজন ঘটে। তখন তেলের সৃষ্টির প্রধান বিকাশ ঘটতে শুরু করে এবং উচ্চ থেকে কম উদ্বায়ী  বিটুমিনাস কয়লা গঠিত র হয়। শেষ অনুজনন চলাকালীন সময়, জৈব পদার্থ ক্র্যাকিং  প্রক্রিয়ার মধ্য দিয়ে  অতিক্রম করে এবং এর ফলে শুকনো গ্যাস উৎপাদিত হয় এবং অর্ধ- অ্যানথ্র্যাসাইট কয়লার বিকাশ ঘটে ।
নবগঠিত জলজ পললসমূহের  প্রারম্ভিক অনুজননকে বিভিন্ন ইলেক্ট্রন গ্রহণকারী  অণুজীব ব্যবহার করে মধ্যস্থতা করানো হয়। এটি তাদের বিপাকের একটি অংশ হিসাবে পরিগণিত হয়।  জৈব পদার্থগলো ছিদ্রের পানিতে বায়বীয় কার্বন ডাই অক্সাইড (CO2) অবমুক্ত করে খনিজযুক্ত করা হয়, যা বিভিন্ন শর্তসমূহের উপর নির্ভর করে জলের কলামের  চারিদিকে ছড়িয়ে পড়তে পারে। এই পর্যায়ে খনিজযুক্তকরণের বিভিন্ন প্রক্রিয়াসমূহের মধ্যে উল্লেখযোগ্য হলঃ  নাইট্রিফিকেশন এবং ডিনাইট্রিফিকেশন, ম্যাঙ্গানিজ অক্সাইড হ্রাস, আয়রন হইড্রোক্সাইড হ্রাস, সালফেট হ্রাস এবং গাঁজন ।
হাড়ের পচনে অনুজননের ভূমিকা
অনুজনন পরিবেশে উন্মুক্ত বিশেষকরে আর্দ্রতার সংস্পর্শে আসা হাড়ের জৈব কোলাজেন এবং অজৈব উপাদানসমূহের (হাইড্রোক্সিপ্যাটাইট, ক্যালসিয়াম, ম্যাগনেসিয়াম) অনুপাতকে পরিবর্তন করে দেয়। এটি প্রাকৃতিক হাড়ের উপাদানসমূহের বিনিময়ে,শূন্যস্থান বা খুঁতসমূহে অবক্ষেপণ,  হাড়ের উপরিভাগে পরিশোষণ এবং হাড় থেকে পরিশ্রতকরণের মাধ্যমে সম্পন্ন করা হয়।
ইসমাঈল মোহাম্মদ
ইসমাঈল মোহাম্মদ ( إسماعيل محمد : إسماعيل محمد ; জন্ম ৫ এপ্রিল ১৯৯০) একজন কাতারের পেশাদার ফুটবলার। তিনি বর্তমানে কাতার স্টারস লীগ ও কাতার জাতীয় ফুটবল দল এবং আল দুহাইল ক্লাবের মিডফিল্ডার হিসেবে খেলেন।
শশধর মুখোপাধ্যায়
শশধর মুখার্জি (২৯ সেপ্টেম্বর ১৯০৯ - ৩ নভেম্বর ১৯৯০) হিন্দি সিনেমার একজন ভারতীয় চলচ্চিত্র নির্মাতা ছিলেন। তিনি ১৯৩০-এর দশকে বোম্বে টকিজে তার কর্মজীবন শুরু করেন এবং পরে ১৯৪৩ সালে রায় বাহাদুর চুনিলাল (সঙ্গীত পরিচালক মদন মোহনের পিতা), অশোক কুমার এবং জ্ঞান মুখার্জির সাথে ফিল্মিস্তান স্টুডিও প্রতিষ্ঠা করেন। ১৯৫০-এর দশকে, তিনি তার নিজস্ব স্টুডিও ফিল্মালয় শুরু করেন। তিনি দিল দেকে দেখো (১৯৫৯), লাভ ইন সিমলা (১৯৬০), এক মুসাফির এক হাসিনা (১৯৬২) এবং লিডার (১৯৬৪) চলচ্চিত্রের জন্য বিখ্যাত। তিনি বলিউডের বিশিষ্ট মুখার্জি বংশজ।
১৯৫৬ সালে জাগৃতি চলচিত্রে তিনি শ্রেষ্ঠ চলচ্চিত্রর শ্রেণীতে ফিল্মফেয়ার পুরস্কার লাভ করেন। ১৯৬৭ সালে, তিনি ভারত সরকার কর্তৃক ভারতের চতুর্থ সর্বোচ্চ বেসামরিক সম্মান পদ্মশ্রীতে ভূষিত হন।
পরিবার
মুখার্জি ২৯ সেপ্টেম্বর ১৯০৯ সালে ঝাঁসিতে একটি শিক্ষিত, মধ্যবিত্ত বাঙালি হিন্দু পরিবারে জন্মগ্রহণ করেন। তিনি ছিলেন চার ভাইয়ের মধ্যে দ্বিতীয়। তাঁর পিতা, যিনি মধ্যবিত্ত হলেও, ইংরেজি শিক্ষা লাভ করেছিলেন এবং সরকারি চাকরিতে ছিলেন। সেসময়, তার পরিবারের বিনোদন ব্যবসা বা অন্য কোন ব্যবসার সাথে কোন সম্পর্ক ছিল না; যাইহোক, শুধু শশধরই নয়, তার তিন ভাইয়ের মধ্যে অন্য দু'জনও ফিল্ম ইন্ডাস্ট্রিতে নিজেদের নাম প্রতিষ্ঠিত করতে পেরেছিলেন। মুখার্জির ছোট দুই ভাই ছিলেন চলচ্চিত্র পরিচালক সুবোধ মুখার্জি এবং চলচ্চিত্র প্রযোজক প্রবোধ মুখার্জি। তার বড় ভাই ছিলেন রবীন্দ্রমোহন মুখার্জি, যার ফিল্ম ইন্ডাস্ট্রির সাথে খুব কমই যোগাযোগ ছিল, কিন্তু যার নাতনি হলেন সফল অভিনেত্রী রানী মুখার্জি ।
শশধর এবং সতী দেবীর ছয় সন্তান ছিল, পাঁচ ছেলে এবং এক মেয়ে, যথা রনো (নি) মুখার্জি, জয় মুখার্জি, দেব মুখার্জি, শোমু মুখার্জি, শিবানী মৌলিক এবং সুবীর মুখার্জি। সুপারস্টার জয় মুখার্জি সহ তাদের সব ছেলেই চলচ্চিত্র শিল্পে সক্রিয় ছিল এবং তাদের কয়েকজন নাতি-নাতনিও একইভাবে অংশ নিয়েছিলেন। দেব মুখার্জির ছেলে হলেন চলচ্চিত্র পরিচালক অয়ন মুখার্জি, যিনি ইয়ে জাওয়ানি হ্যায় দিওয়ানি (২০১৩) পরিচালনা করেছিলেন। শোমু ( শোভনা সমর্থের কন্যা এবং নূতনের বোন) অভিনেত্রী তনুজাকে  বিয়ে করেছিলেন এবং কাজল এবং তানিশা নামে দুই কন্যার পিতা হয়েছেন এবং শশধরের এই নাতনিরাও সফল অভিনেত্রী হয়েছেন।
কর্মজীবন
তিনি বোম্বে টকিজের একজন প্রযোজক ছিলেন এবং ১৯৪০ সালে হিমাংশু রাইয়ের মৃত্যুর পর, হিমাংশুর বিধবা ও অভিনেত্রী দেবিকা রানীর সাথে বোম্বে টকিজের নিয়ন্ত্রণের জন্য দ্বন্দ্বে জড়িয়ে পড়েন।
১৯৪৩ সালে, শশধর মুখার্জি রায় বাহাদুর চুনিলাল, অশোক কুমার এবং জ্ঞান মুখার্জির সাথে একটি অংশীদারিত্ব গড়ে তোলেন এবং তারা গোরেগাঁওয়ে স্টুডিও ফিল্মিস্তান শুরু করেন। ফিল্মিস্তানে তারা যে প্রথম চলচ্চিত্রের পরিকল্পনা করেছিলেন তা ছিল চল চল রে নৌজওয়ান। ছবিতে মূল অভিনয়ের জন্য ভাবা হয়েছিল ততদিনে তারকা হয়ে ওঠা নাসিম বানো এবং অশোক কুমারকে। সাদাত হাসান মান্টো, ইসমত চুঘতাই, পণ্ডিত প্রদীপ এবং আরও অনেক বুদ্ধিমান, প্রতিভাবান এবং সৃজনশীল মানুষ ফিল্মিস্তানের সাথে যুক্ত ছিলেন। ফিল্মিস্তান শাম্মী কাপুর, দেব আনন্দ এবং আরও অনেককে প্রথমবার সুযোগ দিয়ে তারকা বানিয়েছে। মুখার্জি সেখানে আনারকলি, নাগিন, তুমসা না দেখা, মুনিম জি এবং পেয়িং গেস্টের মতো অবিস্মরণীয় এবং ক্লাসিক চলচ্চিত্র তৈরি করেছিলেন। তিনি নাসির হুসাইনকে একজন পরিচালক হিসেবে গড়ে তোলেন।
১৯৫০-এর দশকে, শশধর আম্বোলির কাছে আন্ধেরিতে ফিল্মালয় স্টুডিও নামে তার নিজস্ব প্রোডাকশন হাউস গঠন করেন। তিনি একটি অভিনয় স্কুলও চালাতেন যেটি আশা পারেখ এবং সাধনার মতো অভিনেত্রীদের চলচ্চিত্রে সুযোগ দেওয়ার ক্ষেত্রে গুরুত্বপূর্ণ ভূমিকা পালন করে। সঞ্জীব কুমার ফিল্মালয় অ্যাক্টিং স্কুলের একটি আবিস্কার ছিলেন। আর কে নায়ার এবং জ্ঞান মুখার্জির মতো নাসির হুসাইন তার প্রযোজনার সাথে জড়িত একজন পরিচালক ছিলেন; সঙ্গীত পরিচালক ওপি নায়ারও তাঁর একক প্রযোজনার সঙ্গে যুক্ত ছিলেন। লাভ ইন সিমলা (১৯৬০) চলচ্চিত্রের মাধ্যমে তিনি তার ছেলে জয়কে সুযোগ দেন; তিনি তার ছেলের ক্যারিয়ারকে এগিয়ে নিতে এক মুসাফির এক হাসিনার মতো চলচ্চিত্রও নির্মাণ করেন। দিলীপ কুমার যখন দুর্নীতিবাজ রাজনীতিবিদদের নিয়ে চলচ্চিত্র বানাতে চেয়েছিলেন তখন তিনি মুখার্জির কাছে এসে লিডার বানালেন। সম্বন্ধ ছিল তার শেষ প্রযোজনা, যদিও এটি তার খুড়তুতো ভাই রাম মুখার্জি প্রযোজনা করেছিলেন। শশধর মুখার্জি ১৯৯০ সালের ৩ নভেম্বর মারা যান।
তথ্যসূত্র
<references group="" responsive="1">
ভিক্টর লাস্টিগ
ভিক্টর লাস্টিগ ( ; জানুয়ারী ৪, ১৮৯০ – মার্চ ১১, ১৯৪৭) ছিলেন অস্ট্রিয়া-হাঙ্গেরির একজন অত্যন্ত দক্ষ (ঠগবাজ) কন শিল্পী, তিনি বিশ শতকের গোড়ার দিকে ইউরোপ এবং মার্কিন যুক্তরাষ্ট্র জুড়ে জালিয়াতি করে অপরাধমূলক জীবন পার করেন। লুস্টিগকে তার সময়ের অন্যতম কুখ্যাত শিল্পী হিসাবে গণ্য করা হয় এবং তিনি "যে ব্যক্তি দু'বার আইফেল টাওয়ার বিক্রি করেছিলেন" এবং "রুমানিয়ান বক্স" কেলেঙ্কারীর জন্য বিশেষ ভাবে কুখ্যাত ছিলেন।
জীবনের প্রথমার্ধ
ভিক্টর লুস্টিগের জন্ম অস্ট্রিয়া-হাঙ্গেরির বোহিমিয়ার হোস্টিনিতে ।
যে কোন কিছু শিখার ক্ষেত্রে শুধুই যে তার পারদর্শীতা ছিল তা নয়, বরণ ঝামেলা করতেও বেশ ওস্তাদ ছিলেন তিনি। প্যারিসে পড়াশোনা শেষ করে ১৯ বছর বয়সে লুস্টিগ জুয়া খেলা শুরু করেন। এর মধ্যেই  তিনি এক মহিলার সান্নিধ্য পেতে চান। যাতে হিংসার বসবর্তী হয়ে মহিলার প্রেমিক তার মুখের বাম দিকে আঘাত করে একটি দাগ বসিয়ে দেন। স্কুল শেষ করে লুস্টিগ তার জীবন যাত্রা শিক্ষা এবং বিভিন্ন বিদেশী ভাষার দক্ষতাকে কাজে লাগিয়ে অপরাধ জগতে ঝুঁকে পড়েন। অবশেষে বিভিন্ন ধরনের কেলেঙ্কারী এবং জালিয়াতি করার দিকে মনোনিবেশ করেন যা তাকে সম্পত্তি এবং অর্থ যোগান দেয়, যা তাকে পেশাদার জালিয়াতে পরিণত করেছিল।
লুস্টিগের শুরুর দিকের ঠগবাজীর বেশীরভাগ ফ্রান্সের আটলান্টিক বন্দর এবং নিউইয়র্ক সিটির মধ্যে সমুদ্রের উপর জাহাজে শুরু করেন। ধনী ভ্রমণকারীদের জন্য তিনি যে ফন্দি ফিকির করেছিলেন তার মধ্যে অন্যতম হচ্ছে নিজেকে সঙ্গীত প্রযোজক হিসাবে উপস্থাপন করা। তিনি যাত্রীদেরকে তার ব্রডওয়ে পরিচালনার জন্য বিনিয়োগ করতে বলেন, যার আসলে কোন অস্তিত্ব নেই। প্রথম বিশ্বযুদ্ধের পর যখন ট্রান্স-আটলান্টিক লাইনারসের যাত্রীসেবা বন্ধ করে দেওয়া হয়, তখন লুস্টিগ অন্য আয়ের পথ করার জন্য নতুন জায়গার সন্ধান করেছিলেন এবং সিধান্ত নেন যুক্তরাষ্ট্র পাড়ি জমাবেন। এর মধ্যেই, তিনি বিভিন্ন আইন প্রয়োগকারী সংস্থাগুলির কছে কেলেঙ্কারীর করার জন্য বেশ কুখ্যাতি অর্জন করেন। তার মধ্যে অন্যতম হচ্ছে ১৯২২ সালে একটি ব্যাংক জালিয়াতি করার ঘটনা। সেখানে তিনি একটি ব্যাংক কে সম্পত্তির বিপরীতে বন্ডের অফার করছিলেন এবপ্নগ তার একটি অংশের জন্য তাকে অর্থ প্রদানের কথা দাবি করেন। পরে অর্থ এবং বন্ড উভয় নিয়েই ভোজবাজির মত পালিয়ে যান।
"আইফেল টাওয়ার" কেলেঙ্কারী
যখনি প্রস্তুতি শেষ হল, লুস্টিগ একটি ব্যয়বহুল হোটেলে একটি গোপনীয় বৈঠকে লোহা ব্যবসায়ীদের একটি ছোট্ট দলকে আমন্ত্রণ জানালেন তারপরে তিনি নিজেকে মিনিস্ট্রে ডি পোজেটস এবং তেলগ্রাফসের উপ-মহাপরিচালক (ডাক ও টেলিগ্রাফ মন্ত্রক) হিসাবে তাদের নিজের পরিচয় দেন। বৈঠকে তিনি অতিথিদের বুঝিয়ে দেন যে আইফেল টাওয়ারের রক্ষণাবেক্ষণ প্যারিসের পক্ষে খুব বেশি ব্যয় বহুল হয়ে উঠেছে এবং ফরাসী সরকার এটিকে ভেঙ্গে বিক্রি করতে চান। কিন্তু এই চুক্তিটি কিছুটা বিতর্কিত এবং এটি জনসাধারণের অমতের কারণ হতে পারে। তাই বিস্তারিত কাজ সম্পূর্ণের আগে এটি প্রকাশ করা যাবেনা। লুস্টিগ এটাও বলেছিলেন যে তিনি এর মালিকানা বাছাইয়ের দায়িত্বে ছিলেন এবং দাবি করেন যে এই গ্রুপটি "সৎ ব্যবসায়ী" হিসাবে তাদের খ্যাতির কারণে অতি সাবধানে নির্বাচিত হয়। তাঁর ভাষণটিতে নগরীতে স্মৃতিস্তম্ভের স্থান সম্পর্কে সত্যিকারের অন্তর্দৃষ্টি অন্তর্ভুক্ত ছিল এবং এটি কীভাবে নগরীর অন্যান্য দুর্দান্ত স্মৃতিসৌধগুলির সাথে গথিক ক্যাথেড্রালস বা আর্ক ডি ট্রায়োফের সাথে খাপ খায়নি সেটিও চতুরতার সাথে ফুটে উঠে।
চুক্তির সময়কালে, লুস্টিগ তার জালিয়াতির জন্য সবচেয়ে বেশি কে ক্ষয়ক্ষতিতে পড়বেন সেদিকে নজর রাখছিলেন এবং আন্ড্রে পোইসন- একজন নিরাপত্তাহীন ব্যক্তি যিনি প্যারিসের ব্যবসায়ীদের মধ্যে মাত্র উঠে দাঁড়ানোর জন্য সুযোগ খুঁজছিলেন। পোইসন স্মৃতিস্তম্ভটি কেনার বিষয়ে আগ্রহ দেখান। ডিলাররা যখন লুস্টিগের কাছে তাদের দর পাঠায় তখন সে তার দিকে মনোনিবেশ করার সিদ্ধান্ত নেন। পইসনের সাথে একটি ব্যক্তিগত বৈঠকের ব্যবস্থা করে লুস্টিগ তাকে জানান যে তিনি একজন দুর্নীতিগ্রস্ত কর্মকর্তা। এটাও জানান যে তাঁর সরকারী অবস্থান তাকে বিলাস বহুল জীবন যাপন করতে দেয় না। আইফেল টাওয়ার বিক্রির কথা বিশ্বাস করে অন্যান্য শীর্ষ ব্যবসায়ীদের মধ্যে নিজের মালিকানা সুরক্ষিত করার লক্ষ্যে পোইসন একটি বড় অংকের ঘুষও দিতে রাজি হন। যাইহোক, এইবার লুস্টিগ তার ঘুষ এবং স্মৃতিসৌধের "বিক্রয়" (প্রায় ৭০,০০০ ফ্রাঙ্ক) এর টাকা পয়সা হাতে পাওয়ার পর অচিরেই তিনি অস্ট্রিয়ায় পালিয়ে যান।
"রুমানিয়ান বক্স" কেলেঙ্কারী
লুস্টিগের অন্যতম উল্লেখযোগ্য কেলেঙ্কারীর মধ্যে অন্যতম ছিল একটি বক্স বিক্রয় করা যা ছিল যে কারো সন্দেহের উর্ধে। সেটিকে তিনি অবশ্য বক্স না বলে মেশিন হিসেবে দাবি করে বলেছিলেন যে এটি যে কোন কাগজের টাকা হুবহু নকল করে ছাপাতে পারে। তবে সেই টাকা ছাপাতে ছয় ঘণ্টার মত সময় লাগবে। যেটি তার পালিয়ে যাওয়ার জন্যে যথেষ্ট। "টাকার বাক্স" অথবা "রোমানিয়ান বক্স" নামের এই প্রতারনার ব্যবহৃত বক্সটি মূলত একটি বিশেষ ভাবে ডিজাইন করা মেহেগনি কাঠের বক্স। যেটি আকারে স্টিমার ট্রাঙ্ক থেকে খুব একটা বড় নয়। বক্সটি এমনভাবে নকশা করা ছিল যাতে ছোট দুটি স্লট ছিল। যার একটি টাকা ঢুকানোর জন্য এবং অপরটি নকল করে "মুদ্রণ" করার জন্য। সেই সাথে ছিল একটা গোপন কুঠুরি যেটি লিভার এবং ম্যাকানিজম দিয়ে নিয়ন্ত্রণ করা যেত।
সবাইকে বিশ্বাস করারনোর জন্য লুস্টিগ তাদেরকে একটি নির্দিষ্ট পরিমানের টাকা ( যেমন ১০০ ডলার) দিতে বলত এবং সেটি যন্ত্রের ভেতর ঢুকিয়ে তাদের সাথে ততক্ষন অপেক্ষা করতো যতক্ষণ না সেটি জাল হয়ে আসে। আর এর পরে তাদের কে সাথে করে ব্যাংকে চলে যেত টাকাটি পরীক্ষা করানোর জন্য। বাস্তবে, যেটি লোকচক্ষুর আড়ালে থাকতো তা হল, লুস্টিগ যন্ত্রটির মধ্যে আসল টাকা আগেই রেখে দিত। আর মেশিনে টাকা দেওয়ার পরিমানটাও তার নির্ধারিত থাকতো। সবাই নিশ্চিত হওয়ার পর লুস্টিগ বক্সটি বিক্রি করতে রাজি না হওয়ার ভান করতো যতক্ষণ না এর জন্য একটি বিশাল অংকের দাম হাঁকা হয়। বিক্রি করার আগে আগেই সে বক্সটি আসল টাকা সহ খালি করে রাখতো। আর সবাই অপেক্ষা করতো টাকা বেরুনোর। ততক্ষণে সে পালিয়ে যেত যতক্ষণে তারা বুঝতে পারতো যে তারা আসলে প্রতারকের খপ্পরে পড়েছিল।
লুস্টিগের এই বক্সটির সব থেকে বাজে ব্যবহার হয়েছিল টেক্সাসের এক পুলিশের উপর, যাকে তিনি বক্সটি কিনতে রাজি করিয়েছিলেন কয়েক হাজার ডলারে। ধোঁকাবাজি বুঝতে পেরে পুলিশ লুস্টিগকে শিকাগোতে পর্যন্ত তাড়া করলেন। তার সাথে আবার দেখা করার পরে, সেই পুলিশটিকে বিশ্বাস করানো হয় যে তিনি যন্ত্রটি ঠিক ভাবে ব্যবহার করতে পারেননি। তবে সেই নাছোড় বান্দা তাকে মোটা অংকের নগদ টাকা জরিমানা করে হস্তগত করেন। যার পুরোটাই ছিল জাল যা তিনি বুঝতেও পারেননি। এই জালিয়াতি শেষ পর্যন্ত আমেরিকান আইন প্রয়োগকারী কর্মকর্তাদের দ্বারা তাকে গ্রেপ্তারের দিকে ধাবিত করে।
পরবর্তী বছরগুলি, ধরা পড়া এবং মৃত্যু
মহামন্দা যখন আঘাত হানে তখন লুস্টিগ আল ক্যাপোনকে লক্ষ্য করে নিশ্চিত মৃত্যু ঝুঁকি জেনেও একটি ঝুকিপূর্ণ জালিয়াতির পরিকল্পনা করে। লুস্টিগের জন্যে এটি কোন সহজ সরল জালিয়াতি ছিল না। তবে এটি এমন একটি পরিকল্পনা ছিল যাতে অল্প কিছু পরিমানে টাকা খসানোই ছিল তার মূল লক্ষ্য। লুস্টিগ কুপোনকে ৫০,০০০ ডলার বিনিয়োগ করতে বলেন যা তিনি একটি নিরাপদ আমানত বাক্সে রাখেন। কিন্তু ফেরত দেওয়ার দুই মাস আগে দাবি করেন যে চুক্তিটিতে ধরা খেয়ে নিঃস্ব হয়ে গেছেন। কাপোন লস্টিগের মরাকান্না দেখে সৎ লোক ভেবে বিশ্বাস করে ফেলে। এই পর্যায়ে এসে লুস্টিগ কাপোনকে বলে যে তিনি আসলে এতটাই নিঃস্ব যে নিজেও আর কিছু করার সামর্থ নেই। সে কাপোনকে ভুলিয়ে ভালিয়ে ৫,০০০ ডলার তাকে দান করার জন্য রাজি করিয়ে ফেলে (কারো কারো মতে ১,০০০ ডলার) যা আগেই তার পরিকল্পনার অংশ ছিল।
১৯৩০ সালে, লুস্টিগ আরো বড় ধরনের জালিয়াতি করার জন্য নেব্রাস্কা- ফর্মাসিস্ট উইলিয়াম ওয়াটস এবং রসায়নবিদ টম শ-এ দু'জনের সাথে অংশীদারে শরীক হন। ওয়াটস এবং শ উভয়ই সেই প্লেটগুলি খোদাই করেছিল যা জাল ডলারের বিল তৈরিতে ব্যবহৃত হত। যখন লুস্টিগ জালিয়াতি করে তা বিতরণের জন্য কুরিয়ারে একটি রিংয়ের ব্যবস্থা করছিল। যাতে জালিয়াতি সম্পর্কে সব আড়ালে রাখা হবে বলে নিশ্চিত করে। সংক্ষেপে, এই কাজটি দিয়ে পরবর্তী পাঁচ বছরের প্রতি মাসে হাজার হাজার ডলার জাল টাকা বানাতে করতে সক্ষম হয় তারা। এটি "লাস্টিগ মানি" নামে পরিচিত ছিল যদিও মার্কিন অর্থনীতিতে প্রবেশের ফলে এর পরিমাণ শেষ পর্যন্ত ফেডারেল এজেন্টদের দৃষ্টি আকর্ষণ করে বসে।
লুস্টিগের উপপত্নী বিলি মে যখন জানতে পেরেছিল যে তিনি শ- এর তরুণ উপপত্নীর জন্য তাকে বিশ্বাসঘাতকতা করন, তখন তিনি প্রতিশোধ নেওয়ার সিদ্ধান্ত নেন এবং ফেডারেল কর্তৃপক্ষের কাছে একটি বেনামে ফোন করেন। ১৯৩৫ সালের ১০ মে লুস্টিগকে নিউইয়র্কে গ্রেপ্তার করে জালিয়াতির অভিযোগ আনা হয়। যদিও তিনি অভিযানের সাথে অংশীদারদের জড়িত থাকার বিষয়টি প্রকাশ্যে স্বীকার করেন তবে তিনি নিজেকে বিষয়টি থেকে বাদ রাখতে চেয়েছিলেন। যাইহোক, লাস্টিগের নিজের কাছে থাকা একটি চাবি সম্পর্কে তথ্য প্রদানে অস্বীকার করেন। পরে অবশ্য টাইমস স্কয়ার সাবওয়ে স্টেশনে একটি ৫১,০০০ ডলারের জাল বিল জালিয়াতের প্লেটগুলি মুদ্রিত ছিল সেগুলিতে একটি লকার খোলার বিষয়টির প্রমাণ পাওয়া গেছে।
তার বিচারের ঠিক আগের দিন, লুস্টিগ ভুয়া অসুস্থতার কথা বলে এবং ভবন থেকে আরোহণের জন্য একটি বিশেষভাবে তৈরি দড়ি ব্যবহার করে নিউ ইয়র্ক সিটির ফেডারাল হাউস অফ ডিটেনশন থেকে পালাতে সক্ষম হন। কিন্তু গুনে গুনে ঠিক ২৭ দিন পরে পিটসবার্গে তাকে পুনরায় ধরা হয়। লাস্টিগ তার বিচারে দোষী সাব্যস্ত হয় এবং তার মূল অভিযোগের জন্য ক্যালিফোর্নিয়ার আলকাট্রাজ দ্বীপে পনের বছরের কারাদন্ডে দণ্ডিত হয়। কারাগার থেকে পালানোর জন্য তাকে আরও পাঁচ বছর কারাদণ্ড দেওয়া হয়েছিল। ১৯৪৭ সালের  ৯ ই মার্চ লুস্টিগ নিউমোনিয়ায় আক্রান্ত হন এবং দু'দিন পরে মিসৌরির স্প্রিংফিল্ডের ফেডারেল কারাগারদের মেডিকেল সেন্টারে তাকে মৃত ঘোষণা করা হয়। মৃত্যুর সার্টিফিকেটে  তার পেশা শিক্ষানবিশ বিক্রয়কারী হিসাবে তালিকাভুক্ত করা হয়।
দশটি উপদেশ
"জালিয়াতির ১০ টি উপদেশ" হিসাবে পরিচিত ১০ টি উপদেশের কৃতিত্ব লুস্টিগকে দেওয়া হয়।
সুলতানুল কবির চৌধুরী
সুলতানুল কবির চৌধুরী (c. ১৯৪৬ – ৩০ জুন ২০১৪) বাংলাদেশের চট্টগ্রাম জেলার একজন মুক্তিযোদ্ধা, আইনজীবী ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
জীবনী
সুলতানুল কবির চৌধুরী ১৯৭২ সালে যুবলীগের চট্টগ্রাম শাখার সাধারণ সম্পাদক হিসেবে নিযুক্ত হন। তিনি শেখ মুজিবুর রহমানের হত্যাকাণ্ড সংঘটিত হবার পর তাকে গ্রেফতার করা হয়েছিল। ছয় মাস জেল খাটার পর তিনি মুক্তি পান।
সুলতানুল কবির চৌধুরী ১৯৯১ সালে চট্টগ্রাম-১৫ আসন থেকে সাংসদ হিসেবে নির্বাচিত হয়েছিলেন। ১৯৯৯ সালে তিনি যুবলীগের সাধারণ সম্পাদক হিসেবে দায়িত্ব পালন করেন। তিনি বাংলাদেশ আওয়ামী লীগের চট্টগ্রাম জেলা শাখার সিনিয়র সহসভাপতি হিসেবেও দায়িত্ব পালন করেছেন। সুলতানুল কবির চৌধুরী ২০১৪ সালের ৩০ জুন ৬৮ বছর বয়সে হৃদরোগে আক্রান্ত হয়ে মৃত্যুবরণ করেন।
জাতীয় বাংলা সম্মেলন
জাতীয় বাংলা সম্মেলন (সংক্ষেপেঃ জেবিএস) হলো কলকাতায় অবস্থিত একটি বাংলা জাতীয়তাবাদী সংগঠন। এটি পশ্চিমবঙ্গে বসবাসকারী বাঙালিদের অর্থনৈতিক ও সামাজিক অধিকার সুরক্ষার লক্ষ্যে নির্মিত হয়। কর্ণাটক রক্ষণ বেদিকে-র মতো একাধিক কর্ণাটক ও তামিল নাড়ু ভিত্তিক অধিকার গোষ্ঠীগুলির আদলেই জাতীয় বাংলা সম্মেলনকে তৈরি করা হয় তথা এই সংগঠনের কার্যপ্রণালীও ঐ সমস্ত অধিকার গোষ্ঠীগুলির থেকে অনুপ্রাণিত। সংগঠনটির কালিম্পং জেলা বাদে পশ্চিমবঙ্গের প্রতিটি জেলায় সক্রিয় সদস্য রয়েছে। জাতীয় বাংলা সম্মেলন প্রায়শই পশ্চিমবঙ্গ এবং পশ্চিমবঙ্গের বাইরে উভয় ক্ষেত্রেই বাংলা ভাষা এবং সংস্কৃতির প্রতি প্রতিরক্ষামূলক অবস্থান নিয়েছে যার জন্য সংগঠনটির উপর অনেকেই আঞ্চলিকতাবাদীর তকমা দাগিয়েছে।
ইতিহাস
বাংলা পক্ষ নামে একটি বৃহত্তর বাঙালি উপ-জাতীয়তাবাদী সংগঠন হতে বিভক্ত হওয়ার পর ২০১৯ সনের ডিসেম্বর মাসে জাতীয় বাংলা সম্মেলন আত্মপ্রকাশ করে। এর বেশিরভাগ সদস্যই পূর্বে বাংলা পক্ষের অংশ ছিলেন। জাতীয় বাংলা সম্মেলন এবং এইজাতীয় অন্যান্য কয়েকটি সংগঠনের স্থাপনা ২০১৯ সালের শেষাংশে পশ্চিমবঙ্গে বাঙালি জাতীয়তাবাদের পুনরুত্থানের সময়ে সংঘটিত হয়। জেবিএস তথা বাংলা পক্ষ উভয়ই যেসকল ভিত্তির উপর প্রতিষ্ঠিত হয় সেগুলির মধ্যে মূল যুক্তিটি ছিল বাংলায় বলপূর্বক হিন্দি চাপিয়ে দেওয়া এবং "উত্তর ভারতীয় সংস্কৃতি"কে ঠেকানো। এগুলির, দক্ষিণ ভারতের রাজ্যগুলিতে ইতিমধ্যেই উপস্থিত বিভিন্ন অনুরূপ সংস্থা এবং গোষ্ঠীর এজেন্ডার সাথে সামঞ্জস্য রয়েছে। করোনাভাইরাস মহামারী চলাকালীন জাতীয় বাংলা সম্মেলন সংশ্লিষ্ট রাজ্য সরকারগুলির সাহায্যে দেশের বিভিন্ন কোনায় আটকে পড়া বাংলার পরিযায়ী তাঁতের শাড়ি বিক্রেতাদের রেশন এবং প্রয়োজনীয় পণ্য সরবরাহ করার ব্যবস্থা করে।
প্রতিবাদসমূহ
ডান|থাম্ব|[[নদিয়া|নদিয়া জেলার চাপাড়ায় জাতীয় বাংলা সম্মেলন কর্তৃক আয়োজিত কম্বল বিতরণ অনুষ্ঠানে অংশ নেওয়া লোকেরা]]
নাগরিকত্ব সংশোধন আইনের বিরুদ্ধে প্রতিবাদ
জাতীয় বাংলা সম্মেলন পশ্চিমবঙ্গের বিভিন্ন জায়গায় নাগরিকত্ব সংশোধন আইনের বিরুদ্ধে বিক্ষোভ করেছে। ২০২০ সালের কলকাতা বইমেলায় এই আইনের বিরুদ্ধে একটি বিক্ষোভ কর্মসূচি চলাকালীন বিভিন্ন গোষ্ঠির সদস্যদের মাঝে বইমেলা প্রাঙ্গনে ঝগড়া-বিবাদ শুরু হয়। জাতীয় বাংলা সম্মেলন অভিযোগ করে যে তারা যখন মেলায় লিফলেট বিতরণ করছিলেন তখন নাকি বিশ্ব হিন্দু পরিষদের কর্মীরা তাদের সদস্যদের উপর হঠাৎই চড়াও হয়ে আক্রমণ করে।
কলকাতার হ্রদগুলিতে ছট পূজার বিরুদ্ধে প্রতিবাদ
২০২০ সালে, জাতীয় বাংলা সম্মেলনের সদস্যরা রবীন্দ্র সরোবর এবং সুভাষ সরোবর এই দুটি পরিবেশগত দিক থেকে গুরুত্বপূর্ণ হ্রদে ছট পূজা করার বিরুদ্ধে প্রতিবাদ করেছিলেন। সংগঠনটি কাউকে প্রাঙ্গণে প্রবেশ করতে বাধা দিতে হ্রদের বিভিন্ন প্রবেশপথগুলিতে রাতভর নজরদারি চালায়। জাতীয় সবুজ ট্রাইব্যুনাল (এনজিটি) দ্বারা অতীতে এই হ্রদগুলিতে যেকোনো প্রকারের উৎসব পালন করা নিষিদ্ধ করা হয়েছিল। যদিও পশ্চিমবঙ্গ সরকার এনজিটি-র কাছে রবীন্দ্র সরোবরে ছট পূজা করার অনুমতি চেয়ে আবেদন করেছিল, কিন্তু এই আবেদনটি প্রত্যাখ্যান করা হয়েছিল। রাজ্য সরকার পরবর্তীতে এনজিটি-র রায়কে চ্যালেঞ্জ জানিয়ে ভারতের সুপ্রিম কোর্টের দ্বারস্থ হলেও সুপ্রিম কোর্টও রাজ্য সরকারকে কোনও ছাড় দেয়নি। এর আগের বছর হাজার হাজার ভক্তরা হ্রদে প্রবেশ করে পূজা করেছিলেন এবং সেখানে কলকাতা পুলিশের কর্মকর্তাদের এনজিটির আদেশ প্রয়োগে অনীহা প্রকাশ করতে ও তাদেরকে হ্রদ চত্বরের বাইরে অলসভাবে দাঁড়িয়ে থাকতে দেখা যাওয়ার কারণেই জাতীয় বাংলা সম্মেলন এনজিটি-র আদেশ কার্যকর করার জন্য নিজেরাই দায়িত্বগ্রহণ করে।
হিন্দি আগ্রাসনের বিরুদ্ধে প্রতিবাদ
জেবিএস কলকাতা সহ পশ্চিমবঙ্গের বিভিন্ন জেলায় শিক্ষা, চাকরি ও অন্যান্য ক্ষেত্রে কেন্দ্রসরকার দ্বারা হিন্দি-চাপিয়ে দেওয়ার বিরুদ্ধে সরব হয়েছে। সংগঠনটি হিন্দি আগ্রাসন ঠেকাতে নিজেরা বিভিন্ন সমাবেশ, মিছিল আয়োজিত করেছে এবং আরো একগাদা বিক্ষোভকর্মসূচিকে সমর্থন করেছে। এই বিক্ষোভগুলির প্রধান উদ্দেশ্য পশ্চিমবঙ্গবাসী বাঙালিদের উপর হিন্দি চাপিয়ে দেওয়া, কেন্দ্রীয় সরকারের জাতীয় শিক্ষানীতি এবং পশ্চিমবঙ্গ সংস্কৃতির প্রতি হামলাকে প্রতিরোধ করা।
কোভিড কমিউনিটি রান্নাঘর
কোভিড -১৯ মহামারীর দ্বিতীয় তরঙ্গের জেরে বহু লোকে চাকরিহারা হয়ে যাওয়ায় জাতীয় বাংলা সম্মেলন পশ্চিমবঙ্গ জুড়ে জয় বাংলা ক্যান্টিন নামে ছয়টি কমিউনিটি রান্নাঘর চালানোর সিদ্ধান্ত নেয়। ১৭ই মে, ২০২১ থেকে এটি কলকাতা জেলার গড়িয়াহাট এবং ভবানীপুর, হাওড়া জেলায় হাওড়া স্টেশন, হুগলি জেলার চণ্ডীতলা, পূর্ব মেদিনীপুর জেলার এগরা এবং দক্ষিণ ২৪ পরগনার মৌসুনি দ্বীপে কমিউনিটি রান্নাঘর পরিচালনা করে। কলকাতায় রান্নাঘরটি গড়িয়াহাট থানার পাশে একটি গেস্টহাউসে অস্থায়ী চালানো হয়। পর্যাপ্ত তহবিলের অভাবে ২০২১ সালের জুলাই মাসে কমিউনিটি রান্নাঘরটি বন্ধ হয়ে যায়।
কলকাতায় বিনামূল্যে বাস পরিষেবার উদ্যোগ
করোনা ঠেকাতে পশ্চিমবঙ্গ সরকারের বিভিন্ন বিধিনিষিধের ফলে কলকাতায় ট্রেন, মেট্রো ও বাস বন্ধ থাকে। এ-তে গাড়ির ব্যবস্থা না পাওয়া তথা নিজেদের দুই বা চার চাকা না থাকা সরকারী, বেসরকারী চাকুরিজীবী ও ছাত্রছাত্রীদের মতো নিত্যযাত্রীদের চূড়ান্ত সমস্যায় পড়তে হয়। তাঁদের কথা ভেবে জাতীয় বাংলা সম্মেলন ১লা জুলাই, ২০২১ থেকে বিনামূল্যে 'জয় বাংলা বাস পরিষেবা' শুরু করে। প্রথম পর্যায়ে তিনটি রুটে এই পরিষেবা শুরু হয়ঃ ১) হাওড়া ময়দান থেকে মহাত্মা গান্ধি রোড, শোভাবাজার হয়ে চিড়িয়ামোড়, ২) হাওড়া ময়দান থেকে ধর্মতলা, শিয়ালদা, বেলেঘাটা, করুণাময়ী হয়ে সেক্টর ফাইভ এবং ৩) সেক্টর ফাইভ থেকে উল্টোডাঙ্গা, গিরীশ পার্ক, এক্সাইড মোড়, খিদিরপুর, মোমিনপুর, হাজরা, রাজবিহারী হয়ে গড়িয়াহাট, যাদবপুর, বৈষ্ণবঘাটা পর্যন্ত। পরে, শহরে জয়েন্ট পরীক্ষার্থীদের কথা চিন্তা করে আটটি রুটে এই বিনামূল্যে বাস পরিষেবা বাড়ানো হয়।
সমালোচনা
জেবিএস তাদের কাজকর্মের ক্ষেত্রে আক্রমণাত্মক এবং আঞ্চলিকতাবাদী বলে অনেক সময় সমালোচিত হয়েছে। সংগঠনটির বিরুদ্ধে এও অভিযোগ রয়েছে যে সেটি একটি নির্দিষ্ট রাজনৈতিক দলের ঘনিষ্ঠ যদিও জাতীয় বাংলা সম্মেলন আনুষ্ঠানিকভাবে নিজেকে অরাজনৈতিক বলেই দাবি করে। সংগঠনের কিছু সদস্যের বিরুদ্ধে রেলওয়ে স্টেশনের সাইনবোর্ডে কালো কালি লেপে দেওয়ার অভিযোগ উঠেছে।
২০১৮ মহিলা টি২০ চ্যালেঞ্জ
২০১৮ মহিলা টি২০ চ্যালেঞ্জ হল বিসিসিআই কর্তৃক পরিচালিত মহিলা টি২০ চ্যালেঞ্জ প্রতিযোগিতার প্রথম আসর। মহিলাদের ক্রিকেটের জনপ্রিয়তা বৃদ্ধি করতে এই উদ্যোগ গৃহীত হয়েছিল। এটি ২০১৮ আইপিএলের বাছাই ১ খেলার আগে অনুষ্ঠিত হয়েছিল। ভবিষ্যতের জন্য নির্ধারিত নতুন প্রতিযোগিতা মহিলাদের আইপিএলের কথা মাথায় রেখে এটি একটি মহড়া হিসেবে খেলা হয়েছিল। শেষ ওভারের টান-টান উত্তেজনায় আইপিএল সুপারনোভাস দল আইপিএল ট্রেইলব্লেজার্স দলকে ৩ উইকেটে হারিয়ে প্রথম শিরোপা লাভ করে।
ভৌগোলিক নিরক্ষরেখা
অন্ধকার ও মেঘমুক্ত আকাশের দিকে তাকালে অসংখ্য জ্যোতিষ্ক চোখে পড়ে যাদেরকে অত্যন্ত দূরত্বের কারণে একটি বিরাট ব্যাসার্ধের গোলকের পৃষ্ঠের কিছু স্থির বিন্দু বলে ভ্রম হয়, যেখানে পৃথিবী পৃষ্ঠে দণ্ডায়মান দর্শক কেবলমাত্র গোলকের উপরের অর্ধাংশই দেখতে পান। কল্পিত এ গোলককেই খ-গোলক বলা হয়। ভৌগোলিক নিরক্ষরেখা হল পৃথিবীর খ-গোলকের পৃষ্ঠে কল্পিত সেই মহাবৃত্ত যার অবস্থান পৃথিবীর নিরক্ষীয় সমতলে। এই প্রসঙ্গ সমতল হল নিরক্ষীয় স্থানাঙ্ক ব্যবস্থার ভিত্তি। অন্য কথায়, মহাকাশে পৃথিবীর নিরক্ষরেখার বিমূর্ত অভিক্ষেপই ভৌগোলিক নিরক্ষরেখা। পৃথিবীর অক্ষীয় আনতির (axial tilt) কারণে, ভৌগোলিক নিরক্ষরেখা এই মুহূর্তে সূর্যপথের (ecliptic) তথা পৃথিবীর কক্ষীয় সমতলের সাপেক্ষে প্রায় ২৩.৪৪° কোণে হেলে রয়েছে। ভৌগোলিক নিরক্ষরেখার এই হেলে থাকার পরিমাণ অর্থাৎ আনতি গত ৫০ লক্ষ বছর ধরে ২২.০° থেকে ২৪.৫° পর্যন্ত পরিবর্তিত হয়েছে।
পৃথিবীর নিরক্ষরেখায় দণ্ডায়মান কোন পর্যবেক্ষক ভৌগোলিক নিরক্ষরেখাকে ঠিক তার মাথার উপরে সুবিন্দু দিয়ে একটি অর্ধবৃত্তাকার পথে যেতে দেখবেন। পর্যবেক্ষক নিরক্ষরেখা থেকে সরে গিয়ে উত্তর বা দক্ষিণ দিকে গমন করলে ভৌগোলিক নিরক্ষরেখা এর বিপরীত দিগন্তের দিকে হেলে পড়বে। অসীম দূরবর্তী একটি অর্ধবৃত্তকে ভৌগোলিক নিরক্ষরেখা হিসেবে সংজ্ঞায়িত করা যায় যেখানে অর্ধবৃত্তটিকে খ-গোলকের পৃষ্ঠে বিবেচনা করা হয় এবং পৃথিবী পৃষ্ঠে পর্যবেক্ষকের অবস্থান নির্বিশেষে অর্ধবৃত্তটির প্রান্তবিন্দুদ্বয় দিগন্তকে ঠিক পূর্ব ও পশ্চিম দিকে ছেদ করে। ভৌগোলিক নিরক্ষরেখাটি ভৌগোলিক মেরুদ্বয়ে জ্যোতির্বৈজ্ঞানিক দিগন্তের সাথে মিলে যায়। যে কোন অক্ষাংশে অবস্থানকারী পর্যবেক্ষক থেকে ভৌগোলিক নিরক্ষরেখার অবস্থান অসীম দূরবরৃতী হলেও ভৌগোলিক নিরক্ষরেখার তল থেকে পর্যবেক্ষক কেবল নির্দিষ্ট দূরত্বে থাকে। তাই যে কোন অক্ষাংশের ক্ষেত্রে ভৌগোলিক নিরক্ষরেখাটি একটি অভিন্ন বৃত্তচাপ বা বৃত্ত পরিগণিত হবে।
এই তারামণ্ডলীগুলোকে প্রায় সারা বিশ্বব্যাপী দেখা যায়।
পৃথিবী ছাড়াও অন্যান্য জ্যোতির্বৈজ্ঞানিক বস্তুরও অনুরূপভাবে সংজ্ঞায়িত ভৌগোলিক নিরক্ষরেখা বিদ্যমান।
সুব্রত বাইন
সুব্রত বাইন বাংলাদেশের একজন কুখ্যাত অপরাধচক্র নেতা। তাকে সচরাচর 'শীর্ষ সন্ত্রাসী' হিসাবে আখ্যায়িত করা হয়। তার বিরুদ্ধে ঢাকায় কমপক্ষে ৩০টি খুনের মামলা রয়েছে। ২০০৩ পর্যন্ত সুব্রত বাইন ছিল ঢাকার অপরাধ জগতের প্রভাবশালী চক্র সেভেন স্টার গ্রুপের প্রধান। ১৯৯১ খ্রিষ্টাব্দে ঢাকার আগারগাঁও এলাকায় জাসদ ছাত্রলীগ নেতা মুরাদকে হত্যার মধ্য দিয়ে নামকরা সন্ত্রাসী হিসাবে সুব্রত বাইনের অভিষেক হয়। সে যাবজ্জীবন কারাদণ্ডপ্রাপ্ত আসামী।
পলাতক জীবন
২০০১ খ্রিষ্টাব্দে বাংলাদেশের স্বরাষ্ট্রমন্ত্রণালয় যে ২৩ জন শীর্ষ সন্ত্রাসীকে ধরিয়ে দেয়ার জন্য পুরস্কার ঘোষণা করেছিল সুব্রত বাইন তাদের অন্যতম। পুলিশের হাতে আটক হওয়া এড়াতে সে ২০০৩ -এ বাংলাদেশ ছেড়ে ভারতে পালিয়ে যায়। ভারতে সে স্থায়ীভাবে বসবাস শুরু করে। সে পশিচমবঙ্গে ব্যবসা গড়ে তোলে। জমি কেনে এবং বাড়ী তৈরী করে।
পুলিশ তাকে ২০০৮ খ্রীস্টাব্দের ১১ অক্টোবর তারিখে আটক করলেও সে আদালতে জামিন নিয়ে মুক্ত হয়। আবার ফিরে যায় পলাতক গোপন জীবনে। ২০০৯ খ্রিষ্টাব্দের ২২ সেপ্টেম্বর কলকাতা পুলিশের স্পেশাল টাস্কফোর্সে কর্মকর্তারা পিছু ধাওয়া করলে সুব্রত বাইন নেপাল সীমান্তের কাকরভিটা শহরে ঢুকে পড়ে ও নেপালী পুলিশের হাতে গ্রেপ্তার হয়। তাকে প্রকাশ্যে অশোভন আচরণের দায়ে পূর্ব নেপালের ভাদ্রপুর জেলে রাখা হয়। পরে ঝুমকা কারাগারে নেয়া হয়। ৮ই নভেম্বর ২০১২ তারিখে ঐ কারাগার থেকে ৭৭ ফুট লম্বা সুড়ঙ্গ দিয়ে অন্যান্য ১০ জন কারাবন্দীর সঙ্গে সুব্রত বাইন পালিয়ে যায়। জেল ভেঙ্গে পালানো এই সব অপরাধীরা কারাগারের ভেতর টুপি তৈরির কাজ করতো এবং রাতের অন্ধকারে মাটি কেটে এই সুড়ঙ্গ তৈরি করেছিল। বাঁশ কাটার চাকু দিয়ে মাটি কেটে ২০ ইঞ্চি চওড়া ও ২২ ইঞ্চি উচ্চতার এ সুড়ঙ্গটি তৈরি করা হয়েছিল।
বুশেহর প্রদেশ
বুশেহর (, Ostān-e Būshehr) ইরানের একটি প্রদেশ। এটি দেশটির দক্ষিণ অঞ্চলে অবস্থিত। দক্ষিণে পারস্য উপসাগরে প্রদেশটির দীর্ঘ উপকূল রয়েছে। বান্দার-এ-বুশেহর প্রদেশটির রাজধানী। প্রদেশটিতে সাতটি শাহ্‌রেস্তান আছে: বুশেহর, দাশ্‌তি, দায়লাম, কাংগান, গেনাভেহ এবং তাঙ্গেস্তান। ২০০৫ সালে প্রদেশটিতে ৮ লক্ষেরও বেশি অধিবাসী ছিল। ইরানের ৫ অঞ্চল বিভক্তিকরণে এই প্রদেশটি ২য় অঞ্চলে স্থান পায়।
বান্দার আব্বাসের পর বুশেহর শহর ইরানের ২য় বৃহত্তম সমুদ্র বন্দর।
বুশেহরে ইরানের প্রথম নিউক্লীয় বিক্রিয়কটি স্থাপিত হয়। এটির ডিজাইনে ছিল জার্মান সিমেন্স কোম্পানি এবং নির্মাণকাজের দায়িত্বে ছিল রুশ প্রকৌশলীরা।
প্রাদেশিক রাজধানীর ২৭০ কিলোমিটার দক্ষিণে আসালুইয়েহ-তে ইরানের একটি গুরুত্বপূর্ণ শিল্প অঞ্চল অবস্থিত। এই শিল্প অঞ্চলের ঠিক সাথেই রয়েছে বিশ্বের বৃহত্তম প্রাকৃতিক গ্যাস ক্ষেত্র, যার নাম দক্ষিণ পার্স গ্যাসক্ষেত্র। এই শিল্প অঞ্চলে প্রায় ৭০,০০০ বিদেশী প্রকৌশলী ও কারিগর বর্তমানে বিভিন্ন কর্মকাণ্ডে নিয়োজিত আছেন। ইরানি সরকার এটিতে কোটি কোটি ডলার বিনিয়োগ করেছে।
আথমুকাম
আথমুকাম বা আথমাকাম (آٹھمقام) একটি শহর। এটি আজাদ কাশ্মীরের মুজাফফরাবাদ থেকে ৭৩ কিলোমিটার দূরে। এটি নীলাম জেলার সদর দপ্তর। ২০১৭ সালে এর জনসংখ্যা ৭,৯২২ জন ছিল
মুজাফফরাবাদ থেকে নীলম সড়ক দিয়ে শহরে প্রবেশ করা যায়। জীবনের মৌলিক প্রয়োজনীয়তা এখানে সহজলভ্য। একটি মার্কেট ও পোস্ট অফিস আছে। ব্যাংক, হাসপাতাল এবং টেলিফোন এক্সচেঞ্জও এখানে বিদ্যমান। দর্শনার্থী এবং পর্যটকদের থাকার জন্য বেশ কয়েকটি অতিথি ঘর রয়েছে।